ญี่ปุ่นเพิ่มทุน บล.Zcom อีก 500 ลบ. ชิงส่วนแบ่งตลาดมาร์จิ้นเพิ่ม
ญี่ปุ่นเพิ่มทุน บล. Zcom อีก 500 ลบ. ชิงส่วนแบ่งตลาดมาร์จิ้นเพิ่ม
ญี่ปุ่นเพิ่มทุน บล. Zcom อีก 500 ลบ. ชิงส่วนแบ่งตลาดมาร์จิ้นเพิ่ม
25 ธ.ค. 2562

บริษัทจีเอ็มโอ ไฟแนนซ์เชียล โฮลดิ้งส์ เชื่อตลาดมาร์จิ้นไทยมีศักยภาพ อนุมัติเพิ่มทุนจดทะเบียนแก่ บริษัทหลักทรัพย์ จีเอ็มโอ แซด-คอม (ประเทศไทย) จำกัด หรือ บล. Zcom อีก 500 ล้านบาท เพื่อเสริมความแข็งแกร่งให้โครงสร้างทางการเงิน สนับสนุนกลยุทธ์บริษัทฯ เพิ่มอัตราเร่งแย่งส่วนแบ่งตลาด เพื่อก้าวสู่อันดับ 1 ในการเป็นผู้ให้บริการด้านบัญชีมาร์จิ้นในธุรกิจหลักทรัพย์ไทย
โดยนายประกฤต ธัญวลัย ประธานเจ้าหน้าที่บริหาร บล. Zcom เปิดเผยว่า ที่ประชุมคณะกรรมการบริษัทฯ ครั้งที่ 14/2562 เมื่อวันที่ 4 ธันวาคม 2562 ที่ผ่านมา มีมติอนุมัติให้เพิ่มทุนจดทะเบียนจำนวน 500 ล้านบาท เปลี่ยนแปลงจากการเพิ่มทุนจดทะเบียนชำระแล้วครั้งก่อนเมื่อเดือนพฤษภาคมในปีเดียวกันจาก 1,500 ล้าน เป็น 2,000 ล้านบาท
โดยบล. Zcom ได้ดำเนินการจดทะเบียนเพิ่มทุนกับกรมพัฒนาธุรกิจการค้า กระทรวงพาณิชย์แล้วเสร็จในวันที่24 ธันวาคม 2562 บล. Zcom จะใช้เงินเพิ่มทุนนี้เป็นเงินทุนหมุนเวียน การขยายธุรกิจ และเสริมความแข็งแกร่งให้กับโครงสร้างทางการเงิน เพื่อรองรับการขยายฐานวงเงินกู้ยืมแก่นักลงทุนที่มีการเติบโตอย่างต่อเนื่อง
ขณะที่เมื่อวันที่ 20 ธันวาคม 2562 บล. Zcom มีมูลหนี้รวมจากการให้บริการกู้ยืมเงินเพื่อซื้อหลักทรัพย์กว่า 5,000 ล้านบาท คิดเป็นอัตราการเติบโตสูงถึง 335.82% หรือ 3.36 เท่า เมื่อเทียบจากช่วงเดียวกันของปีก่อน และหากพิจารณาจากตัวเลขดังกล่าวถือว่าเป็นไปตามที่คาดการณ์ไว้ พร้อมทั้งชี้แจงว่า คณะกรรมการบริษัทฯ เชื่อว่าการเพิ่มทุนในครั้งนี้จะเพิ่มอัตราเร่งผลักดันกลยุทธ์ด้านการเป็นผู้นำผู้ให้บริการบัญชีมาร์จิ้น และช่วยตอบสนองความต้องการของนักลงทุนรายใหญ่ในธุรกิจหลักทรัพย์ไทยอีกด้วย
สำหรับบริการด้านบัญชีมาร์จิ้น หรือบัญชีเครดิตบาลานซ์ ของ บล. Zcom เปิดให้บริการแก่นักลงทุนที่ต้องการกู้ยืมเงินเพื่อเพิ่มอำนาจซื้อหลักทรัพย์ โดยนักลงทุนจำเป็นต้องนำหลักประกันมาวางไว้กับบริษัทฯ ตามอัตรามาร์จิ้นเริ่มต้น (Initial Margin) ของหลักทรัพย์ที่ต้องการลงทุน ซึ่งมีให้เลือกมากกว่า 600 หลักทรัพย์ ในอัตราดอกเบี้ยขั้นต่ำที่ 5.95% ต่อปี สอบถามข้อมูลเพิ่มเติม ติดต่อฝ่ายลูกค้าสัมพันธ์ 02-088-8111